Pucté (Othón P. Blanco)

Pucté is en Oort mit 1861 Inwahners (Stand 2010) in dat Municipio Othón P. Blanco in’n Bundsstaat Quintana Roo, Mexiko.

 Geografie 

De Oort liggt dree Kilometer af von’n Río Hondo. Op dat annere Över von’n Río Hondo liggt Belize un Albion Island.

De Naveröörd sünd Javier Rojo Gómez, Álvaro Obregón un Pedro Joaquín Coldwell in’n Noorden, San Victor (Belize) in’n Noordoosten, Douglas (Belize) un San Juan (Belize) in’n Oosten, San Luis (Belize) un San Roman (Belize) in’n Süüdoosten un Cocoyol un Cocoa in’n Süüdwesten.

 Historie 

In de Neegd von’n Oort liggt dat Zuckerwark Ingenio San Rafael de Pucté, dat 1975 boot worrn is un to de Ünnernehmensgrupp Grupo Beta San Miguel tohöört.

Dat Wark verarbeidt dat Zuckerrohr von 2800 Farmers, hett in de Kampagnentied üm un bi 462 Lüüd anstellt un in de restliche Tied 338 Lüüd. In de Kampagne 2015/2016 hett dat Wark ut 1.335.437 Tunnen Zuckerrohr 129.960 Tunnen Zucker herstellt.Ingenio San Rafael de Pucté, bsm.com.mx

 Weertschop un Infrastruktur 

 Verkehr 

De Oort liggt an de Carretera Ucum-La Unión, de in’n Noordoosten na Carlos A. Madrazo/Ucum an de Carretera Federal 186 föhrt un in’n Süüdwesten över Cacao un José Narciso Rovirosa na La Unión.

 Footnoten 

Kategorie:Oort
Kategorie:Quintana Roo